Lav et referat af nedenstående tekst:

Tekst:
Aalborg Håndbold har onsdag meddelt, at Mikkel Hansen er sygemeldt med stress. En nyhed, der også påvirker Morten Henriksen, sportschef hos Dansk Håndbold Forbund. - Det er en nyhed, vi er rigtigt kede af at høre om. Det er ærgerligt for Mikkel, og vi sender ham de bedste og varmeste tanker. Vi håber, han kan få den ro, det kræver for at komme tilbage i fuld vigør, fortæller Morten Henriksen til TV 2 SPORT. Han forsikrer samtidig, at Dansk Håndbold Forbund står på spring til at hjælpe, hvis Hansen ønsker det. - Han har først og fremmest vores opbakning. Og hvis Mikkel har brug for hjælp, så vil vi og Team Danmark selvfølgelig stille os til rådighed. Om sagen kalder på ændringer, er han endnu ikke klar til at tage stilling til. - Hver gang der har været et mesterskab, sætter jeg mig ned med kompetente folk på området og kigger på, om der er nogle ting, vi skal justere. Så jeg vil ikke udelukke, at vi kommer til at justere noget. Men omvendt har vi ikke noget på tegnebrættet, fordi vi synes, vi har et godt setup. Et hektisk år Mikkel Hansen blev i foråret 2022 ramt af en blodprop, og om sommeren vendte han tilbage til Danmark efter 10 år i udlandet. I starten af det nye år var Mikkel Hansen med til at vinde VM-guld med Danmark for tredje gang i træk. - Jeg synes, han leverede en præstation på- og udenfor banen til VM, der var fantastisk, siger Morten Henriksen. Nu får Hansen en ufrivillig pause fra håndbolden på ubestemt tid. Aalborg Håndbold tager imod ungarske Szeged i Champions League i aften og gæster HC Midtjylland på lørdag, men det bliver altså uden Mikkel Hansen.

Referat:
Morten Henriksen håber, at Mikkel Hansen får den fornødne ro.